1999 ஆம் ஆண்டில் இந்திய அரசாங்கம் இவருக்கு, பத்ம ஸ்ரீ விருதை வழங்கியது, மீண்டும் 2007 ஆம் ஆண்டில் பத்ம பூஷன் விருதையும் பெற்றார். அக்தர் ஃபிலிம்பேர் விருதை பதினான்கு முறை வென்றுள்ளார், ஏழு முறை சிறந்த திரைக்கதைக்காகவும், ஏழு முறை சிறந்த பாடல் வரிகளுக்காகவும் பெற்றுள்ளார். அவையாவன, "1942-எ லவ் ஸ்டோரி" படத்தில் வரும் "ஏக் லடிக்கி கோ தேக்கா...", "பாப்பா கஹ்தே ஹைன்" படத்தில் வரும் "கர் சே நிகல்தே ஹி...", "பார்டர்" படத்தில் வரும் "சாந்த்ஸே ஆத்தே ஹைன்...", "ரிஃப்யூஜி" படத்தில் வரும் "பாஞ்ச் நதியா பவன் கே ஜோன்கே...", "லகான்" படத்தில் வரும் "ராதா கைஸே நா ஜலே", "கல் ஹோ நா ஹோ" படத்தில் வரும் "கல் ஹோ நா ஹோ", "வீர்-ஜாரா" படத்தில் வரும் "தேரே லியே..." மற்றும் "ஜோதா அக்பர்" படத்தில் வரும் "ஜஷ்ன்-ஈ-பஹாரா" ஆகிய பாடல்களாகும்.

தேசிய விருதை ஐந்து முறை அக்தர் பெற்றுள்ளார். 1996 ஆம் ஆண்டில் இவர், "சாஸ்" படத்திற்காக சிறந்த பாடலாசிரியர் விருதையும், 1997 ஆம் ஆண்டில் "பார்டர்" திரைப்படத்திற்காகவும் வென்றுள்ளார். "காட்மதர்" திரைப்படத்திற்காக மீண்டும் 1998 ஆம் ஆண்டில் விருது பெற்றார். 2000 ஆம் ஆண்டில், "ரிஃப்யூஜி" படத்திற்காக "பாஞ்ச்சி நதியான் பவன் கே ஜோன்க்கி..." என்ற பாடலுக்கும், 2001 ஆம் ஆண்டில் "ராதா கைஸே நா ஜலே" என்ற "லகான்" திரைப்படத்தின் பாடலுக்காகவும் இவர் விருது பெற்றார்.

1995 மற்றும் 1997 ஆண்டுகளில் ஸ்கிரீன் வீடியோகான் விருதுகளைப் பெற்றார். "பார்டர்" திரைப்படத்தில் வரும் "சந்தேசே ஆத்தே ஹைன்" என்ற பாடலுக்காக முதன்முதலாக சிறந்த பாடலாசிரியருக்கான ஜீ விருதைப் பெற்றார். "ரிஃப்யூஜி" திரைபடத்திற்காக, "பாஞ்ச்சி நதியான் கே ஜோன்க்கே..." என்ற பாடலுக்காக, ஜீ லக்ஸ் சினி விருதை இவர் வென்றுள்ளார்.

2001 ஆம் ஆண்டில், அனைத்திந்திய தீவிரவாத எதிர்ப்பு அமைப்பின் சார்பாக, "தேசிய ஒருங்கிணைப்பு விருதை" இவர் பெற்றார் மற்றும் உ.பி. அரசாங்கத்திடமிருந்து, அவாத் ரத்தன் விருதையும் பெற்றுள்ளார். உதய்ப்பூரைச் சேர்ந்த மகாரானா மேவார் ஃபவுண்டேஷனிடமிருந்து, 2003 ஆம் ஆண்டின் ஹக்கீம் கான் சர் சம்மான் விருதையும் இவர் பெற்றுள்ளார்.


தாக்கங்கள்
ஆரம்பகால வாழ்க்கை
விருதுகள்
பணிகள்